**Prakash Karat** (s. 7. helmikuuta 1948) on intialainen poliitikko, joka toimi marxilaisen kommunistisen puolueen pääsihteerinä vuosina 2005–2015.

Karat syntyi Rangoonissa, Burmassa vuonna 1948. Hänen isänsä työskenteli rautatieyhtiölle. Kuusi kuukautta vanhana hän muutti äitinsä kanssa Intian Keralaan. Hän muutti yhdeksänvuotiaana Madrasiin, jossa hän opiskeli kristillisessä koulussa. Hänen isänsä kuoli hänen ollessa 13-vuotias. Hän valmistui Madras Christian Collegesta, jonka jälkeen hän siirtyi opettajansa Duncan Foresterin suosituksesta opiskelemaan Edinburghin yliopistoon. Edinburghissa hän kiinnostui kommunismista historioitsija Victor Kiernanin vaikutuksesta.

Vuonna 1970 hän palasi takaisin Intiaan ja liittyi marxilaiseen puolueeseen. Samana vuonna hän siirtyi lommunistijohtaja A. K. Gopalanin pyynnöstä Jawaharlal Nehrun yliopistoon muodostamaan puolueelle opiskelijajärjestöä. Viisi vuotta myöhemmin pääministeri Indira Gandhin julistettua kansallisen hätätilan hän piiloutui maan alle. Hätätilan aikana hän tapasi vaimonsa Brinda Karatin.

Vuonna 2005 hänet valittiin ensimmäiselle kaudelleen puolueen pääsihteeriksi. Hänet valittiin toiselle kaudelle vuonna 2012. Vuonna 2013 hän ilmoitti toivovansa Intiaan hallitusta, jota johtaisi kansanpuolueen ja kongressipuolueen liittoumien ulkopuoliset puolueet. Hän kertoi haluavansa Mulayam Singh Yadavista seuraavan pääministerin. Hän luopui asemastaan puolueensa pääsihteerinä vuonna 2015, koska hänen mukaansa perustuslaki ei sallisi hänelle uutta kautta. Vuonna 2017 hän kertoi The Hindu -lehden haastattelussa, että hänen mielestään marxilaisen puolueen ja kongressin yhteinen liittouma olisi mahdoton johtuen puolueiden erilaisista talouspoliittisista näkemyksistä. Hän ajautui asiasta kiistaan seuraajansa Sitaram Yechuryn kanssa, koska Yechury suhtautui suopeammin laajaan kansanpuoluetta vastustavaan liittoumaan. Puoluekokous äänesti vuonna 2018 nurin Yechuryn yrityksen perustaa sekulaarien puolueiden suurliittouma äänin 55–31.

Lähteet
-------

1. 1 2  The legend of Karat *India Today*.  14.12.2007. Viitattu 28.1.2020.
2. 1 2  Manorama, Malayala: Comrade Prakash Karat breaks his silence on Prakash Karat *Indian Express*.  8.2.2008. Viitattu 28.1.2020.
3. ↑  The less sociable socialist *India Today*.  14.12.2007. Viitattu 28.1.2020.
4. ↑  Prasad, K. V.: Karat at the helm again *The Hindu*.  9.4.2012. Viitattu 28.1.2020.
5. ↑  Prakash Karat rejects Rahul and Modi for PM's post, endorses Mulayam *India Today*.  22.7.2013. Viitattu 28.1.2020.
6. ↑  CPI(M) will get new general secretary at 21st Congress in April: Prakash Karat *Economic Times*.  20.1.2015. Viitattu 28.1.2020.
7. ↑  Nair, Sobhana K.: CPI(M) cannot be part of an alliance with the Congress: Prakash Karat *The Hindu*.  29.11.2017. Viitattu 28.1.2020.
8. ↑  Sitaram Yechury offers to resign after CPI(M) body rejects proposal on alliance with Congress *Scroll*.  22.1.2018. Viitattu 28.1.2020.
9. ↑  Nidheesh, M. K.: Prakash Karat and Sitaram Yechury: A tale of two states and two rivals *Livemint*.  23.1.2018. Viitattu 28.1.2020.

Aiheesta muualla
----------------

* Kuvia tai muita tiedostoja aiheesta **Prakash Karat** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |